Ябланица
Я̀бланица е град в Северна България, административен център на община Ябланица. Той се намира в област Ловеч, в близост до градовете Правец, Тетевен и Луковит. По данни на ГРАО към 15 юни 2023 г. в града живеят 2618 души по настоящ адрес и 2746 души по постоянен адрес.

География 

Разположен е в планински район, на 88 км от столицата София по главния път за градовете Луковит, Плевен, Русе и Варна, малко преди магистрала „Хемус“ от Варна за София. Надморска височина – 475 м.

Близо до градчето се намира пещерата Съева дупка, известна със своята красота. Близкият планински масив от Предбалкана Драгойца представлява приятно предизвикателство за любителите-туристи. Местността Окапците предлага условия за отдих и туризъм, благодарение на прохладната река и изградените площадки и маси.

 Махали и квартали на Ябланица
 Квартал Деветте дола – на 3 км западно от Ябланица в посока и на пътя за София.
 Квартал Шумнене: Горно Шумнене (на 2 км северозападно) и Долно Шумнене (на 2 км северно) от Ябланица, в подножието на старопланинското разклонение Драгойца.
 Махала Борьов дол – на 3 км западно от Ябланица и на 1 км от Горно Шумнене.
 Махала Габровица – на 2 км южно от Ябланица по посока и на пътя за Тетевен.
 Махала Камен дол – на 8 км югозападно от Ябланица.
 Махала Нановица – на 3 км югоизток от Ябланица.
 Махала Липово – на 7 км на изток от Ябланица.
 Махала Прелог – на 4 км източно от Ябланица.

История 

Ябланица е основана през XVIII век. През 1968 година официално е обявена за град.

Население 
Населението на Ябланица е около  души. Повечето жители са православни християни.

Численост на населението според преброяванията през годините:

Етническият състав включва 2231 българи и 249 цигани.

Управление

Икономика 

Ябланица е известна с производството на халва и локуми. Този поминък е давал хляб на много производители и търговци.

Инфраструктура 

През септември 2004 г. е обновен центърът на града. На 1 декември 2004 г. започва изграждането на градски парк – отдавнашна мечта за ябланчани.

 Читалище „Наука“ – създадено през януари 1901 година
 СОУ „Васил Левски“ – създадено през 1938 година

Култура 

На театрален фестивал в Каварна през лятото на 2004 година ябланската трупа печели I място.

Исторически музей, намиращ се в сградата на читалище „Наука“.

 Редовни събития
 Традиционен летен панаир „Св. Дух“
 Традиционно се провеждат т.нар. „оброци“, когато на различни места в Ябланица по различно време (но винаги през лятото), се събират хора от даден квартал (улица), празнуват, а по традиция на масите (поклони) винаги присъства неизменното „вариво“. Оброк без вариво не е оброк. Най-големият оброк се провежда на 2 август в местността Окапците.

Спорт 
Град Ябланица е известен с традициите си във волейболния спорт. През 1968 г. стават републикански селски шампиони (жени), което е сред най-големите успехи за спорта в града. От април 2011 г. отборът по волейбол „Изгрев“ от Ябланица (мъже) се състезава във Висшата волейболна лига на държавното първенство. Под ръководството на треньора Васко Димитров в решаващия мач състезателите успяват да се наложат и така отборът на „Изгрев“ (Ябланица) побеждава „Добротица“ (Добрич) с 3:2 гейма (25:21, 25:22, 26:28, 27:29, 15:10) в габровската зала „Орловец“ осигурявайки си престижното място. През 2014 г. „Изгрев“ Ябланица продава на „Тетевен Волей“ младата си надежда във волейбола Гордан Люцканов, който по-късно влиза в националния отбор за юноши на България.

„Изгрев“ е дружество, което развива и аматьорски футболен клуб, състезаващ се в окръжните групи. Като част от панаира на града се провеждат градските турнири. „Изгрев“ спечели турнира по футбол за фен купа „Каменица“, проведен в Габрово, и участва в Албена на финалния кръг с 12-те окръжни победители. През 2008 г. печели III място на „Каменица“ в София от 328 участника.

Освен футбол с традиции в града е и тенисът на маса. Основен принос за това има дългогодишният треньор Иван Вутков. Негови възпитаници неведнъж са печелили призови места и награди.

В града развива дейност и туристическо дружество.

Кухня 
 Традиционно ястие за Ябланица е кротмачът с печени чушки и топла домашно приготвена питка. Също така и „варивото“, приготвя се от овче месо.
 Десертът е халва или локум, който върви с бяло вино.
 Много характерен е също т.нар. „бял мъж“, който се приготвя от леко ферментирало прясно овче сирене по специална технология. Консумира се както с мед, захар или сладко, така и с „топеница“ (шарена сол), сирене и др.

Редовни събития 
 През 2015 г. по предложение на проф. Игнат Игнатов и под егидата на областния управител д-р Мадлена Бояджиева Ловешка област е обявена за Световна зона на планинската вода.

Известни личности 
 Родени в Ябланица
 Марко Минчев (Чорбаджи Марко) (1820 – 1889), деец на Вътрешната революционна организация, председател на Ябланишкия революционен комитет, крупен търговец 
 Мико Марков (1842 – 1918), деец на Вътрешната революционна организация, секретар/касиер на Ябланишкия революционен комитет, търговец 
 Димитър Лазов (1850 – 1936), деец на БРЦК, арестуван след Арабаконашкия обир, опълченец участвал в Руско-турската война, след Освобождението кавалерист и полицейски пристав, земевладелец в Лесново
 Димитър Яблански (1858 – 1937), политик
 Васил Драгнев (1883 – 10 юли 1941), революционер, деец на ВМОРО
 Георги Атанасов, български революционер от ВМОРО, четник на Никола Груйчинов
 Васил Миков (1891 – 1970), археолог
 Димитър Братанов (1899 – ?), български офицер, генерал-майор

Бележки

Външни препратки 
 Сайт на Община Ябланица
 Дарик радио: Ловешка област става световна зона на планинската вода